wannaphong/clean_thaiwikipedia huggingface dataset:
# บาลงดอร์ 2024
บาลงดอร์ 2024  เป็นพิธีมอบรางวัลบาลงดอร์ ครั้งที่ 68 ซึ่งจัดโดย ฟร็องส์ฟุตโบล เพื่อมอบรางวัลให้แก่นักฟุตบอลที่ดีที่สุดในโลกในฤดูกาล 2023–24 โดยเป็นครั้งที่สามที่มอบรางวัลตามผลงานในฤดูกาลแทนการมอบรางวัลตามปีปฏิทิน ในระหว่างวันที่ 1 สิงหาคม ค.ศ. 2023 ถึง 31 กรกฎาคม ค.ศ. 2024 รายชื่อผู้เข้าชิงรางวัลถูกประกาศเมื่อวันที่ 4 กันยายน ค.ศ. 2024 และพิธีมอบรางวัลจัดขึ้นเมื่อวันที่ 28 ตุลาคม ค.ศ. 2024

ในปีนี้มีการเพิ่มรางวัลใหม่ 2 ประเภท ได้แก่ รางวัลผู้ฝึกสอนยอดเยี่ยมฝ่ายชาย และรางวัลผู้ฝึกสอนยอดเยี่ยมฝ่ายหญิง เพื่อยกย่องการมีส่วนร่วมของผู้ฝึกสอนในการสร้างความสำเร็จในสนาม ยูฟ่าร่วมเป็นเจ้าภาพงานประกาศรางวัลบาลงดอร์ครั้งแรก ในขณะที่ ฟร็องส์ฟุตโบล ยังคงเป็นผู้จัดการระบบการโหวตและชื่อรางวัลบาลงดอร์

เป็นครั้งแรกที่ทั้งบาลงดอร์ฝ่ายชายและฝ่ายหญิงมอบให้ผู้เล่นจากประเทศเดียวกัน โดย โรดรี และ ไอตานา บอนมาติ เป็นผู้ชนะจากประเทศสเปน รวมถึงรางวัลโกปา ที่ตกเป็นของ ลามิน ยามัล ซึ่งเป็นชาวสเปนอีกด้วย

 บาลงดอร์ 

สโมสรที่ระบุคือสโมสรที่ผู้เล่นลงเล่นในฤดูกาล 2023–24 (1 สิงหาคม ค.ศ. 2023 ถึง 31 กรกฎาคม ค.ศ. 2024) สำหรับผู้เล่นที่ลงเล่นให้หลายสโมสรในฤดูกาลเดียวกัน จะระบุเฉพาะสโมสรล่าสุดเท่านั้น

มีผู้เล่น 30 คนที่ได้รับการเสนอชื่อเข้าชิงรางวัลบาลงดอร์ ค.ศ. 2024.

 +บาลงดอร์ 2024อันดับผู้เล่นสัญชาติตำแหน่งสโมสรคะแนน 1โรดริกองกลาง แมนเชสเตอร์ซิตี11702วีนีซียุส ฌูนีโยร์กองหน้า เรอัลมาดริด11293จูด เบลลิงงัมกองกลาง เรอัลมาดริด917 4กองหลัง เรอัลมาดริด550 5อาลิง โฮลันกองหน้า แมนเชสเตอร์ซิตี432 6กองหน้า ปารีแซ็ง-แฌร์แม็ง420 7กองหน้า อินเตอร์มิลาน402 8กองหน้า บาร์เซโลนา383 9กองกลาง เรอัลมาดริด291 10กองหน้า ไบเอิร์นมิวนิก201 11กองกลาง แมนเชสเตอร์ ซิตี157 12กองกลาง ไบเออร์เลเวอร์คูเซิน101 13กองกลาง แอร์เบ ไลป์ซิก86 14กองหน้า อาตาลันตา82 15กองหน้า อัตเลติกเดบิลบาโอ73 16กองกลาง ไบเออร์เลเวอร์คูเซิน60 17กองกลาง เรอัลมาดริด58 18ผู้รักษาประตู แอสตันวิลลา28 19กองกลาง อาร์เซนอล16 20กองกลาง อินเตอร์มิลาน15 21กองหน้า อาร์เซนอล14 22กองหลัง เรอัลมาดริด13 23กองหลัง แมนเชสเตอร์ ซิตี8 24กองหลัง อาร์เซนอล8 25กองหน้า เชลซี7 26กองกลาง อาร์เซนอล5 27วีตีญากองกลาง ปารีแซ็ง-แฌร์แม็ง5 28กองหลัง ไบเออร์เลเวอร์คูเซิน2 29กองหน้า ฌิโรนา0 กองหลัง โบรุสเซียดอร์ทมุนด์0
# จังหวัดอุตรดิตถ์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519
การเลือกตั้งสมาชิกสภาผู้แทนราษฎรจังหวัดอุตรดิตถ์ พ.ศ. 2519 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 กำหนดให้มีขึ้นในวันที่ 4 เมษายน พ.ศ. 2519 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 3 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2518 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คนรายงานผลการเลือกตั้งสมาชิกสภาผู้แทนราษฎร ๔ เมษายน ๒๕๑๙ (วิจัย ๑). กรมการปกครอง กระทรวงมหาดไทย. 2519

 ภาพรวม 

 ผลการเลือกตั้งแบบแบ่งเขต 
เขต 1
__NOTOC__

 เขตเลือกตั้งที่ 1 
เขตการเลือกตั้งที่ 1 ประกอบไปด้วยจังหวัดอุตรดิตถ์ทั้งจังหวัด
# จังหวัดอุตรดิตถ์ในการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500
การเลือกตั้งสมาชิกสภาผู้แทนราษฎรจังหวัดอุตรดิตถ์ ธันวาคม พ.ศ. 2500 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500 กำหนดให้มีขึ้นในวันที่ 15 ธันวาคม พ.ศ. 2500 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 2 คน จำนวนที่นั่งเท่าเดิมจากการเลือกตั้งครั้งก่อนเมื่อเดือนกุมภาพันธ์ พ.ศ. 2500 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คนรายงานการเลือกตั้งสมาชิกสภาผู้แทนราษฎรของกระทรวงมหาดไทย เล่ม ๒. กองเลือกตั้ง ส่วนการทะเบียนและเลือกตั้ง กรมมหาดไทย. 2502

 ภาพรวม 

 ผลการเลือกตั้ง
# ตำบลประณีต
ประณีต เป็นตำบลในอำเภอเขาสมิง จังหวัดตราด เป็นที่ตั้งของโบราณสถานเขาโต๊ะโม๊ะ (วัดเมืองเก่าแสนตุ่ม) มีลักษณะเป็นเนินดิน มีต้นไม้ปกคลุม มีแท่งหินวางอยู่เรียงรายโบราณสถานเขาโต๊ะโมะ (วัดเมืองเก่าแสนตุ่ม) - หน่วยอนุรักษ์สิ่งแวดล้อมธรรมชาติและศิลปกรรมท้องถิ่นจังหวัดตราด  สืบค้นเมื่อวันที่ 11 พฤศจิกายน พ.ศ. 2567

 ที่ตั้งและอาณาเขต 
ตำบลประณีตมีอาณาเขตติดต่อกับเขตการปกครองข้างเคียงดังต่อไปนี้ วันที่ 22 กันยายน พ.ศ. 2541

 ทิศเหนือ ติดต่อกับตำบลตกพรม (อำเภอขลุง จังหวัดจันทบุรี)
 ทิศตะวันออก ติดต่อกับตำบลสะตอและตำบลเทพนิมิต
 ทิศใต้ ติดต่อกับตำบลแสนตุ้ง
 ทิศตะวันตก ติดต่อกับตำบลบ่อ (อำเภอขลุง จังหวัดจันทบุรี)

 ประวัติ 
ประณีต เป็นตำบลและหมู่บ้านเก่าแก่ในจังหวัดตราด เดิมเป็นหมู่บ้านที่มีป่ารกไม่มีใครกล้าเข้าไปตัดต้นไม้เพราะกลัวความ ศักดิ์สิทธิ์ของเจ้าป่าทำให้มีต้นไม้ขึ้นจำนวนมากดูเป็นระเบียบเรียบร้อยและสวยงาม ชาวบ้านจึงเรียกชื่อหมู่บ้านนี้ว่า "บ้านป่านีด" ต่อมาได้เปลี่ยนเป็นชื่อให้เหมาะสม เป็น ประณีตประวัติตำบลประณีต อำเภอเขาสมิง จังหวัดตราด - องค์การบริหารส่วนตำบลประณีต  สืบค้นเมื่อวันที่ 11 พฤศจิกายน พ.ศ. 2567  

ปี พ.ศ. 2490 ขุนสนิทประชาราษฎร์ ผู้ว่าราชการจังหวัดตราด ได้ประกาศแยกพื้นที่หมู่ 7 บ้านพนมพริก, หมู่ 8 บ้านทางควาย ของตำบลประณีต รวมกับหมู่ 6 บ้านแสนตุ้ง ของตำบลเขาสมิง และหมู่ 1 บ้านท่าหาด ของตำบลท่าโสม รวม 4 หมู่บ้าน ไปตั้งเป็น ตำบลแสนตุ้ง และแยกพื้นที่หมู่ 4 บ้านแก่งหิน ของตำบลประณีต รวมกับหมู่ 4 บ้านโป่ง ของตำบลเขาสมิง และหมู่ 5 บ้านฆ้อ, หมู่  6 บ้านศรีบัวทอง ของตำบลด่านชุมพล รวม 4 หมู่บ้าน ไปตั้งเป็น ตำบลวังตะเคียน วันที่ 10 มิถุนายน พ.ศ. 2490

 การแบ่งเขตการปกครอง 

 การปกครองส่วนภูมิภาค 
ตำบลประณีตแบ่งพื้นที่การปกครองออกเป็น 10 หมู่บ้าน ได้แก่

 หมู่ที่ 1 บ้านนาวง
 หมู่ที่ 2 บ้านตลุง
 หมู่ที่ 3 บ้านประณีต
 หมู่ที่ 4 บ้านดินแดง
 หมู่ที่ 5 บ้านดอนสูง
 หมู่ที่ 6 บ้านตกณรงค์
 หมู่ที่ 7 บ้านอิเร็ม
 หมู่ที่ 8 บ้านตาละวาย
 หมู่ที่ 9 บ้านคลองหลอด
 หมู่ที่ 10 บ้านแสลงอิฐ

 การปกครองส่วนท้องถิ่น 
ตำบลประณีตเดิมมีฐานะเป็นสภาตำบลประณีต ในปี พ.ศ. 2517 วันที่ 22 พฤษภาคม พ.ศ. 2517 ต่อมาปี พ.ศ. 2538 สภาตำบลประณีตมี 10 หมู่บ้าน พื้นที่ 109.72 ตารางกิโลเมตร ประชากร 5,582 คน และ 1,611 ครัวเรือนประชากรรายตำบลในประเทศไทย ณ วันที่ 31 ธันวาคม พ.ศ. 2538 (เขตตำบลประณีต อำเภอเขาสมิง จังหวัดตราด) สืบค้นเมื่อวันที่ 15 มีนาคม พ.ศ. 2567 ปี พ.ศ. 2539 กระทรวงมหาดไทยจึงพิจารณาให้สภาตำบลประณีตอยู่ในเงื่อนไขที่จะจัดตั้งเป็นองค์การบริหารส่วนตำบลได้ จึงได้รับการจัดตั้งเป็นองค์การบริหารส่วนตำบลประณีต วันที่ 30 มกราคม พ.ศ. 2539
# ตำบลท่าโสม
ท่าโสม เป็นตำบลในอำเภอเขาสมิง จังหวัดตราด เป็นที่ตั้งของท่าอากาศยานตราดประกาศกระทรวงคมนาคม เรื่อง กำหนดเขตบริเวณใกล้เคียงสนามบินตราด เป็นเขตปลอดภัยในการเดินอากาศ พ.ศ. ๒๕๖๒

 ที่ตั้งและอาณาเขต 
ตำบลท่าโสมมีอาณาเขตติดต่อกับเขตการปกครองข้างเคียงดังต่อไปนี้ วันที่ 22 กันยายน พ.ศ. 2541

 ทิศเหนือ ติดต่อกับตำบลแสนตุ้งและตำบลบางชัน (อำเภอขลุง จังหวัดจันทบุรี)
 ทิศตะวันออก ติดต่อกับตำบลเขาสมิง ตำบลวังกระแจะ และตำบลหนองโสน (อำเภอเมืองตราด)
 ทิศใต้ ติดต่อกับตำบลบางปิดและตำบลคลองใหญ่ (อำเภอแหลมงอบ)
 ทิศตะวันตก ติดต่อกับตำบลบางปิด (อำเภอแหลมงอบ)

 ประวัติ 
ท่าโสม เป็นตำบลและหมู่บ้านเก่าแก่ในจังหวัดตราด ปี พ.ศ. 2490 ขุนสนิทประชาราษฎร์ ผู้ว่าราชการจังหวัดตราด ได้ประกาศแยกพื้นที่หมู่ 7 บ้านพนมพริก, หมู่ 8 บ้านทางควาย ของตำบลประณีต รวมกับหมู่ 6 บ้านแสนตุ้ง ของตำบลเขาสมิง และหมู่ 1 บ้านท่าหาด ของตำบลท่าโสม รวม 4 หมู่บ้าน ไปตั้งเป็น ตำบลแสนตุ้ง วันที่ 10 มิถุนายน พ.ศ. 2490

 การแบ่งเขตการปกครอง 
ตำบลท่าโสมแบ่งพื้นที่การปกครองออกเป็น 5 หมู่บ้าน ได้แก่
 หมู่ที่ 1 บ้านท่าโสม
 หมู่ที่ 2 บ้านละมีบ
 หมู่ที่ 3 บ้านสลัก
 หมู่ที่ 4 บ้านอ่างกะป่อง
 หมู่ที่ 5 บ้านน้ำตก
# เกาะคอมโซโมเลตส์
เกาะคอมโซโมเลตส์  เป็นเกาะที่ตั้งอยู่ทางเหนือที่สุดในกลุ่มเกาะเซเวียร์นายาเซมเลียในอาร์กติกของรัสเซีย และเป็นเกาะที่ใหญ่เป็นอันดับสามในกลุ่มเกาะนี้ นอกจากนี้ยังเป็นเกาะที่ใหญ่เป็นอันดับที่ 82 ของโลก เกาะนี้มีพื้นที่ประมาณ 65% ถูกปกคลุมด้วยธารน้ำแข็ง ซึ่งรวมถึงธารน้ำแข็งที่ใหญ่ที่สุดของรัสเซียอย่าง ธารน้ำแข็งสถาบันวิทยาศาสตร์

 ภูมิศาสตร์   
เกาะคอมโซโมเลตส์ถูกแยกจากเกาะออกโทเบอร์เรโวลูชันทางทิศใต้ด้วยช่องแคบเรดอาร์มี และจากเกาะไพโอเนียร์ทางตะวันตกเฉียงใต้ด้วยช่องแคบยูนีย์ จุดเหนือสุดของเกาะนี้คือแหลมอาร์กติก ซึ่งเป็นจุดเริ่มต้นของการสำรวจขั้วโลกหลายครั้ง  

พื้นที่ส่วนใหญ่ของเกาะในส่วนกลางและตอนใต้ถูกปกคลุมด้วยธารน้ำแข็งขนาดใหญ่ชื่อ ธารน้ำแข็งสถาบันวิทยาศาสตร์ ซึ่งตั้งอยู่ระหว่างอ่าวเครนเคลทางตะวันออกและอ่าวซูราฟเลฟทางตะวันตก ส่วนทางตอนเหนือของเกาะส่วนใหญ่ไม่มีธารน้ำแข็ง พื้นที่ของเกาะนี้มีประมาณ 9,006 ตร.กม.2 และมีความสูงถึง 780 เมตร เกาะคอมโซโมเลตส์ยังเป็นที่ตั้งของธารน้ำแข็งขนาดใหญ่ที่สุดในรัสเซีย คือ ธารน้ำแข็งสถาบันวิทยาศาสตร์
# บัลติสค์
บัลติสค์  เป็นเมืองท่าเรือและศูนย์กลางการปกครองของเขตบัลติสค์ในแคว้นคาลินินกราด ประเทศรัสเซีย ตั้งอยู่ทางตอนเหนือของสันดอนวิสตูลาบนชายฝั่งของช่องแคบบัลติสค์ซึ่งแยกทะเลสาบวิสตูลาออกจากอ่าวกดังส์ก มีประชากรจำนวน 

บัลติสค์เป็นเมืองที่ตั้งอยู่ทางตะวันตกสุดของรัสเซีย เป็นฐานทัพสำคัญของทัพเรือบอลติกของกองทัพเรือรัสเซีย และมีการเชื่อมต่อกับเซนต์ปีเตอร์สเบิร์กโดยเรือข้ามฟาก

 หมายเหตุ
# ทะเลเปโชรา
ทะเลเปโชรา (,) เป็นทะเลในอาร์กติก ตั้งอยู่ทางตะวันตกเฉียงเหนือของรัสเซียยุโรป โดยเป็นส่วนตะวันออกเฉียงใต้ของทะเลแบเร็นตส์ ทะเลนี้มีพรมแดนทางตะวันตกติดกับเกาะโคลกูเยฟ ทางตะวันออกติดกับชายฝั่งตะวันตกของเกาะไวกาจและคาบสมุทรยูกอร์สกี และทางเหนือติดกับปลายด้านใต้ของโนวายาเซมลยา 

ทะเลเปโชราตั้งอยู่ในใจกลางเส้นทางบินอีสต์แอตแลนติก มีสภาพที่เหมาะสมต่อสิ่งมีชีวิตใต้ทะเล โดยมีสิ่งมีชีวิตกว่า 600 ชนิด และมีชีวมวลรวมสูงที่สุดในทะเลแบเร็นตส์ ทะเลนี้ยังเป็นแหล่งการอพยพประจำปีของแหล่งปลาแซลมอนขนาดใหญ่ที่สุดแห่งหนึ่งในยุโรปเหนือ 

เมื่อเปรียบเทียบกับส่วนอื่น ๆ ของทะเลบาเรนตส์ ทะเลเปโชรามีเอกลักษณ์โดดเด่นในด้านภูมิอากาศแบบทวีปที่มากกว่า ความเค็มต่ำ ความตื้นเขิน การแยกตัวจากทะเลเปิด และการได้รับน้ำจากแม่น้ำจำนวนมาก นอกจากนี้ยังมีระดับการรบกวนจากมนุษย์ในอดีตที่ต่ำ คุณลักษณะทางภูมิอากาศที่อบอุ่นของมันไม่ใช่สิ่งที่พบได้ทั่วไปในเขตอาร์กติก 

 หมายเหตุ
# ไอซี 5332
ไอซี 5332  หรือที่รู้จักกันในชื่อ PGC 71775 เป็นกาแล็กซีกังหันหรือทรงก้นหอย ที่ห่างจากโลกประมาณ 30 ล้านปีแสง ในกลุ่มดาวช่างแกะสลัก กาแล็กซีนี้ไม่สามารถมองเห็นได้ด้วยตาเปล่าเนื่องจากมีลำดับความสว่างปรากฏ (Apparent Magnitude) ที่ 10.72 แต่สามารถสังเกตได้ด้วยกล้องโทรทรรศน์ตั้งแต่ช่วงหัวค่ำกลางเดือนกันยายนถึงปลายเดือนมกราคม เมื่อมองจากโลกจะเห็นกาแล็กซีในลักษณะระนาบที่เกือบจะตั้งฉากกับมุมมองผู้สังเกตบนโลก ทำให้เห็นรูปร่างของกาแล็กซีที่เป็นรูปทรงก้นหอยหรือกังหันอย่างชัดเจน

ไอซี 5332 เป็นกาแล็กซีชนิดก้นหอยปลายยุคที่ยังมีการก่อตัวของดาว แม้ว่าจะเกิดขึ้นในอัตราที่ต่ำมาก จึงถือว่าเป็นกาแล็กซีที่ไม่เกิดการระเบิดของดาวแบบรุนแรง (starburst galaxy)  และมีความสว่างพื้นผิวต่ำมากที่ 23.8 mag/squ arc sec เท่านั้น

กล้องโทรทรรศน์อวกาศเจมส์ เวบบ์ (James Webb Space Telescope) ใช้เครื่องมือ MIRI ในการสังเกตกาแล็กซีไอซี 5332 ด้วยความละเอียดสูง โดยภาพอินฟราเรดกลางของ MIRI สามารถทะลุผ่านฝุ่นที่บดบังแขนก้นหอยของกาแล็กซี และเผยให้เห็นโครงสร้างที่ซ่อนอยู่ ซึ่งไม่สามารถเห็นได้ในการสังเกตด้วยแสงที่มองเห็นได้และแสงอัลตราไวโอเลต การสังเกตนี้เป็นตัวอย่างที่ดีของการใช้ดาราศาสตร์อินฟราเรดกลาง (mid-infrared astronomy) ในการศึกษากาแล็กซีที่เคยซ่อนอยู่ และเปิดเผยข้อมูลใหม่ ๆ ที่ช่วยให้เราเข้าใจลักษณะและการทำงานของกาแล็กซีได้ดียิ่งขึ้น
# กองทัพอวกาศ
กองทัพอวกาศ เป็นหนึ่งในเหล่าทัพทหารของประเทศที่ดำเนินการปฏิบัติการทางทหารในห้วงอวกาศหรือสงครามอวกาศ กองทัพอวกาศแห่งแรกของโลก คือ กองทัพอวกาศรัสเซีย ก่อตั้งขึ้นในปี ค.ศ. 1992 ในฐานะเหล่าทัพอิสระ อย่างไรก็ตาม กองทัพถูกโอนกำลังรบสองครั้ง ครั้งแรกถูกไปปยังกองทัพจรวดยุทธศาสตร์ในช่วงปี ค.ศ. 1997–2001 และในช่วงปี ค.ศ. 2001–2011 จึงโอนไปยังกองทัพอากาศรัสเซียเพื่อสถาปนากองทัพอากาศและอวกาศรัสเซียในปี ค.ศ. 2015 ซึ่งปัจจุบันมีสถานะเป็นเหล่าทัพรวมกัน ในปี ค.ศ. 2024 มีกองทัพอวกาศแยกเป็นกองทัพอิสระสองทัพ ได้แก่ กองทัพอวกาศสหรัฐ และกองทัพอวกาศปลดปล่อยประชาชนจีน

ประเทศศักยภาพทางอวกาศรองลงมาหรือกำลังพัฒนาอาจรวมกองทัพอากาศและอวกาศเข้าเป็นเหล่าทัพเดียวกัน เช่น กองทัพอากาศและอวกาศรัสเซีย กองทัพอากาศและอวกาศสเปน กองทัพอากาศและอวกาศฝรั่งเศส หรือกองทัพอากาศและอวกาศอิหร่าน หรือจัดให้อยู่ภายใต้สำนักงานป้องกันประเทศอิสระ เช่น สำนักงานป้องกันอวกาศอินเดีย ซึ่งในระยะเริ่มต้น ประเทศศักยภาพทางอวกาศเหล่านี้ มักควบหน้าที่ร่วมกับกองทัพอากาศของตนเองก่อน

 กองทัพอวกาศ 
รายการข้างล่างนี้ เป็นรายชื่อของกองทัพอวกาศที่ปฏิบัติการทางอวกาศ ดังนี้:
 กองทัพอวกาศสหรัฐ (ค.ศ. 2019–ปัจจุบัน)
 กองทัพอวกาศปลดปล่อยประชาชนจีน (ค.ศ. 2024–ปัจจุบัน)
 กองทัพอวกาศรัสเซีย (ค.ศ. 2015–ปัจจุบัน; แยกอิสระ ค.ศ. 1992–1997 และ ค.ศ. 2001–2011)
# ท่าเรือต้นทาง
ท่าเรือต้นทาง  ของเรือ คือท่าเรือที่เรือใช้เป็นฐานที่ตั้ง ซึ่งอาจจะไม่เหมือนกับท่าเรือที่จดทะเบียนที่ปรากฏในเอกสารการจดทะเบียน และอักษรที่ตัวเรือด้านท้าย ในอุตสาหกรรมเรือสำราญ คำว่า "ท่าเรือต้นทาง" มักใช้เพื่ออ้างอิงถึงท่าเรือที่เรือจะรับ/เปลี่ยนผู้โดยสารส่วนใหญ่ขณะรับสินค้า เสบียง และเชื้อเพลิง

 กองทัพเรือ 
ในกองทัพเรือ ท่าเรือต้นทางของเรือถือเป็นท่าเรือที่เหมาะสมที่สุดสำหรับการบำรุงรักษาและเติมเสบียงอาวุธยุทโธปกรณ์เป็นการเฉพาะของเรือในรุ่นและรุ่นนั้น ๆ เมื่อสิ้นสุดภารกิจ เรือรบที่กลับมายังท่าเรือมักจะกลับมายังท่าเรือต้นทาง ท่าเรือต้นทางเพียงแห่งเดียวยังช่วยให้ครอบครัวไปเยี่ยมลูกเรือที่ลาพักร้อนได้สะดวกยิ่งขึ้น
# ชาวบ้านคนนี้ LV999
เป็นซีรีส์ไลต์โนเวลญี่ปุ่น เขียนโดย โคเนโกะ โฮชิสึกิ และวาดภาพประกอบโดย ฟูมิ โดยเริ่มตีพิมพ์บนเว็บไซต์ โชเซ็ตสึกะ นิ นาโร ตั้งแต่เดือนกรกฎาคม พ.ศ. 2558 ถึงเดือนธันวาคม พ.ศ. 2561 ต่อมาถูกซื้อไปตีพิมพ์โดย Enterbrain ซึ่งได้ตีพิมพ์ไลต์โนเวลจำนวน 8 เล่มตั้งแต่เดือนเมษายน พ.ศ. 2559 ถึงมกราคม พ.ศ. 2562 มังงะที่ดัดแปลงที่วาดภาพประกอบโดย เคนอิจิ อิวาโมโตะ เริ่มตีพิมพ์ในนิตยสารมังงะเซเน็งของคาโดกาวะโชเต็งอย่าง คอมพ์ เอซ ในเดือนพฤษภาคม พ.ศ. 2560 โดยทั้งไลต์โนเวลและมังงะมีลิขสิทธิ์ในประเทศไทยโดยสำนักพิมพ์ฟีนิกซ์

สื่อ
ไลต์โนเวล
เขียนโดย โคเนโกะ โฮชิสึกิ, ชาวบ้านคนนี้ LV999 เริ่มตีพิมพ์บนเว็บไซต์ โชเซ็ตสึกะ นิ นาโร ตั้งแต่วันที่ 14 กรกฎาคม พ.ศ. 2558 ถึงวันที่ 1 ธันวาคม พ.ศ. 2561 ต่อมาถูกซื้อไปตีพิมพ์โดย Enterbrain ซึ่งได้ตีพิมพ์ไลต์โนเวลจำนวน 8 เล่ม พร้อมภาพประกอบโดยฟูมิ ตั้งแต่วันที่ 30 เมษายน พ.ศ. 2559 ถึงวันที่ 25 มกราคม พ.ศ. 2562

ไลต์โนเวลมีลิขสิทธิ์ในประเทศไทยโดยสำนักพิมพ์ฟีนิกซ์

มังงะ
มังงะดัดแปลงที่วาดภาพประกอบโดย เคนอิจิ อิวาโมโตะ เริ่มตีพิมพ์ในนิตยสารมังงะเซเน็งของคาโดกาวะโชเต็ง อย่าง คอมพ์ เอซ เมื่อวันที่ 26 พฤษภาคม พ.ศ. 2560 บทต่าง ๆ ในมังงะได้รับการรวบรวมเป็นเล่มแบบทังโกบง จำนวน 17 เล่มเมื่อเดือนสิงหาคม พ.ศ. 2567 มังงะมีลิขสิทธิ์ในประเทศไทยโดยสำนักพิมพ์ฟีนิกซ์

การตอบรับ
ผลงานมังงะของเรื่องนี้คว้ารางวัลชนะเลิศการแข่งขัน Minna ga Erabu!! Denshi Comic Taishō 2019 ที่จัดโดย NTT Solmare นอกจากนี้ผลงานมังงะยังได้รับรางวัล Terra Award ในงาน Piccoma Awards ปี พ.ศ. 2563 อีกด้วย

ดูเพิ่ม
 ชิมไมเร็งกินจุตสึชิโนะเท็มโปะเคเอ, อีกหนึ่งซีรีส์ไลต์โนเวลที่มีผู้วาดภาพประกอบคนเดียวกัน
# ท่าจอดเรือภายในประเทศ
ท่าจอดเรือภายในประเทศ  คือท่าจอดเรือที่อยู่ห่างจากมหาสมุทรหรือทะเล เช่น เบอร์ลิน เยอรมนี ชิคาโก อิลลินอยส์ หรือปารีส ฝรั่งเศส ท่าจอดเรือภายในประเทศเชื่อมต่อกับแหล่งน้ำขนาดใหญ่ด้วยแม่น้ำ หรือคลองสำคัญที่ไหลผ่านใกล้ใจกลางเมือง 

แม่น้ำดานูบในยุโรป แม่น้ำมิสซิสซิปปีในสหรัฐอเมริกา และแม่น้ำแยงซีในสาธารณรัฐประชาชนจีน ล้วนเป็นเส้นทางคมนาคมขนส่งไปยังเมืองต่าง ๆ มากมายในแต่ละกรณี
# ขุนศึกเล็ก บูมเด็กเซียน
ขุนศึกเล็ก บูมเด็กเซึยน หรือมีชื่อจริงว่า ทิชากร ศรีพรมมา (ชื่อเล่น เฟิร์ส) เกิดเมือวันที่ 7 มิถุนายน พ.ศ. 2548 เป็นนักมวยไทยชาวไทย เป็นพี่ชายฝาแฝดของขุนศึกน้อยซึ่งเป็นนักมวยเช่นกัน ได้รับนักมวยไทยดาวรุ่งยอดเยี่ยม ประจำ พ.ศ. 2565 ได้รับรางวัลนักมวยไทยยอดเยี่ยมประจำปี พ.ศ. 2567 จากสมาคมผู้สื่อข่าวกีฬาแห่งประเทศไทย (สื่อมวลชนเรียก ยอดมวย)

ขุนศึกเล็กเกิดที่ตำบลหนองกุงใหญ่ อำเภอกระนวน จังหวัดขอนแก่น เริ่มหหัดมวยจริงจังเมื่อตอนประมาณอายุ 9 ขวบ และเริ่มงตระเวนเดินสายชกมวยทั่วภาคอีสาน โดยมีครูเล็กมวยไทยและครูโต้งมวยไทย เป็นครูมวยให้สมัยที่เริ่มขึ้นสังเวียนแรก ๆ หลังจากทั้งคู่ชกอยู่ภูธรประมาณ 20 กว่าครั้ง ครูโต้งได้นำขุนศึกเล็กและขุนศึกน้อยมาฝากให้บูมเด็กเซียนดูแล ขณะที่ทั้งคู่อายุ 12 ปี 

หลังจากที่ต่อยมวยที่กรุงเทพ ได้ครองแชมป์ของเวทีราชดำเนิน แชมป์เวทีสยามอ้อมน้อย และแชมป์ประเทศไทยแล้ว ยังมีสถิติไร้พ่าย 41 ไฟต์ (ไม่แพ้นาน 6 ปี) จนแพ้น็อกให้ริวกิ มาซึดะ ในการชกศึก RWS Japan ที่ทิปสตาร์ โดม จังหวัดชิบะ ประเทศญี่ปุ่น เมื่อวันที่ 14 กรกฎาคม พ.ศ. 2567 ทำให้เสียเข็มขัดรุ่นแบนตัมเวท เวทีราชดำเนิน จากนั้นเดือนกันยายนในปีเดียวกัน ได้กลับมาชกกับริวกิ มาซึดะอีกครั้ง และได้กลับมาครองเป็นสมัยที่สอง รุ่น 118 ปอนด์ ของเวทีราชดำเนินอีกครั้ง

เข็มขัดและรางวัล

สนามมวยอ้อมน้อย
 แบนตัมเวท (118 ปอนด์) พ.ศ. 2565

สมาคมกีฬามวยอาชีพแห่งประเทศไทย 
 มหกรรมมวยไทย ชิงแชมป์แห่งประเทศไทย พ.ศ. 2565 รุ่น Super Flyweight (115 ปอนด์)
 มหกรรมมวยไทย ชิงแชมป์แห่งประเทศไทย พ.ศ. 2566 (118 ปอนด์) แชมป์ (ป้องกัน 1 ครั้ง)

เวทีราชดำเนิน
  แบนตัมเวท (118 ปอนด์) (ป้องกัน 1 ครั้ง) พ.ศ. 2567
 แบนตัมเวท (118 ปอนด์) (ป้องกัน 1 ครั้ง) พ.ศ. 2567

รางวัล
 นักมวยไทยดาวรุ่งยอดเยี่ยม ประจำ พ.ศ. 2565 จากสมาคมผู้สื่อข่าวกีฬาแห่งประเทศไทย
 นักมวยไทยยอดเยี่ยมประจำ พ.ศ. 2567 จากการกีฬาแห่งประเทศไทย
 นักมวยไทยอาชีพดีเด่น ประจำ พ.ศ. 2567 โดยสำนักนายกรัฐมนตรี, กระทรวงการท่องเที่ยวและกีฬา, การกีฬาแห่งประเทศไทย, สำนักงานคณะกรรมการกีฬามวย
# มัตติน เอิสเตอดอล
เอียริก มัตติน เอิสเตอดอล (, , เกิด 12 ตุลาคม ค.ศ. 1973) เป็นผู้ผลิตรายการโทรทัศน์และนักเขียนชาวสวีเดน โดยตั้งแต่ปี 2008 ถึง 2014 เขาทำงานในรายการ Mästarnas mästare, Allt för Sverige และ Skavlan สำหรับ เอสเวียเทีย หนังสือเล่มแรกของเขา เรื่อง Be inte om nåd ได้รับการตีพิมพ์ในปี 2016 เขาดำรงตำแหน่งผู้บริหารระดับสูงของการประกวดเพลงยูโรวิชัน และการประกวดเพลงจูเนียร์ยูโรวิชันระหว่างเดือนพฤษภาคม ค.ศ. 2020 ถึงเดือนมิถุนายน ค.ศ. 2025 ซึ่งทั้งสองรายการเป็นของสหภาพการแพร่สัญญาณวิทยุและโทรทัศน์แห่งยุโรป

 ชีวิตช่วงต้น 
เอิสเตอดอลเติบโตในสต็อกโฮล์มและลอนดอน เขาเข้าเรียนที่โรงเรียนดนตรีอะดอล์ฟเฟรดริก และเข้าร่วมคณะนักร้องโอเปราชายของโรงเรียน มาร์คัสพ่อของเขาเป็นเจ้าของสตูดิโอบันทึกเสียง ส่วนแม่ของเขาทำงานในบริษัทผลิตเพลง เอิสเตอดอลศึกษาปริญญาโทด้านเศรษฐศาสตร์ การศึกษารัสเซียและยุโรปตะวันออกที่มหาวิทยาลัยอุปซอลา 

 การทำงาน 
 การประกวดเพลงยูโรวิชัน 
ในเดือนมกราคม 2020 สหภาพการแพร่สัญญาณวิทยุและโทรทัศน์แห่งยุโรป (อีบียู) ประกาศว่าเอิสเตอดอลจะเข้ามาดำรงตำแหน่งผู้บริหารระดับสูงของการประกวดเพลงยูโรวิชัน ต่อจากจอน โอลา ซานด์ หลังจากรอบชิงชนะเลิศของการประกวดในปี 2020 ซึ่งจะจัดขึ้นที่ เมืองรอตเทอร์ดัม ในเดือนพฤษภาคม 2020 

อย่างไรก็ตาม การแข่งขันในปี 2020 ถูกยกเลิกเนื่องจาก การระบาดทั่วของโควิด-19 ต่อมาเอิสเตอดอลได้เข้ามาดำรงตำแหน่งผู้บริหารระดับสูงต่อจากซานด์ หลังจากรายการทดแทน "ยูโรวิชัน: ยุโรปไชน์อะไลต์" ออกอากาศ  

ในตำแหน่งผู้บริหารระดับสูง เอิสเตอดอลมีอำนาจสูงสุดในการควบคุมดูแลการผลิตรายการประกวดเพลงยูโรวิชัน โดยมีอำนาจสั่งการผู้ผลิตรายการและให้คำแนะนำ เขายังรับผิดชอบในการจัดระบบการลงคะแนนของการแข่งขันอีกด้วย เอิสเตอดอลเริ่มดำรงตำแหน่งนี้ในการประกวดเพลงจูเนียร์ยูโรวิชันปี 2020 ที่กรุงวอร์ซอ และต่อมาในการประกวดเพลงยูโรวิชันปี 2021 ที่เมืองรอตเทอร์ดาม ทั้งนี้ ในช่วงปีดังกล่าวมีการประกาศเผยแพร่ลิขสิทธิ์รูปแบบยูโรวิชันสำหรับทวีปอื่น ๆ โดยเริ่มต้นจาก "อเมริกันซองคอนเทสต์" ซึ่งเปิดตัวในปี 2022

ก่อนหน้าเอิสเตอดอลจะดำรงตำแหน่งผู้บริหารระดับสูงของการประกวดเพลงยูโรวิชัน เขาเคยดำรงตำแหน่งผู้อำนวยการสร้างฝ่ายบริหารในการประกวดปี 2013 และ 2016 (ในครั้งหลังดำรงตำแหน่งร่วมกับ โยฮัน เบิร์นฮาเกิน) ที่มัลเมอและสต็อกโฮล์ม ตามลำดับ อีกทั้งเป็นกรรมการบริหารการประกวดเพลงยูโรวิชันตั้งแต่ปี 2012 ถึง 2018 เขากลับมาดำรงตำแหน่งสมาชิกของคณะดังกล่าวอีกครั้งตั้งแต่ปี 2021 ในฐานะผู้บริหารระดับสูง

ในระหว่างรอบชิงชนะเลิศของการประกวดเพลงยูโรวิชันปี 2024 เอิสเตอดอลถูกโห่จากผู้ชมอย่างหนักเมื่อเขาปรากฏตัวบนจอ เนื่องมาจากประเด็นความขัดแย้งที่เกิดขึ้นเกี่ยวกับการประกวดในปีนั้น รวมถึงการวิพากษ์วิจารณ์อย่างหนักจากการตัดสิทธิ์โยสต์ เคลน์ ตัวแทนจากประเทศเนเธอร์แลนด์ ออกจากการประกวดก่อนการแข่งขันรอบชิงชนะเลิศ ทั้งที่เคลน์ได้รับคะแนนในการประกวดรอบรองชนะเลิศเพียงพอจนผ่านเข้าสู่รอบดังกล่าวแล้ว

 งานเขียน 
เอิสเตอดอลเขียนหนังสือชุด แม็กซ์ แองเกอร์ ซึ่งได้รับการดัดแปลงโดยสตูดิโอไพน์วูด

 บรรณานุกรม 
 2016 – Be inte om nad 
 2017 – Tio svenskar måste dö 
 2018 – All business is show business: Spelregler för den kreativa eran 
 2019 – Järnänglar 
 2022 – Parmiddagen
# การเรืองแสงของคลอโรฟิลล์
การเรืองแสงของคลอโรฟิลล์ เป็นแสงที่ถูกปลดปล่อยออกมาโดยโมเลกุลของ คลอโรฟิลล์ เมื่อกลับจากสถานะพลังงานสูง (Excited state) สู่สถานะพลังงานต่ำ ใช้เป็นตัวชี้วัดการเปลี่ยนแปลงพลังงานของการสังเคราะห์ด้วยแสงใน พืช, สาหร่าย และ แบคทีเรีย คลอโรฟิลล์ที่อยู่ในสภาวะถูกกระตุ้นจะสลายพลังงานแสงที่ถูกดูดซับ โดยเปลี่ยนเป็นพลังงานในกระบวนการ การสังเคราะห์ด้วยแสง (การเปลี่ยนพลังงานเชิงแสงเป็นพลังงานเคมี), เป็นความร้อนใน การดับแบบไม่ใช้สารเคมีแสง หรือปลดปล่อยออกมาในรูปของแสงฟลูออเรสเซนซ์ กระบวนการเหล่านี้เป็นกระบวนการเสริมซึ่งกันและกัน การวิเคราะห์ฟลูออเรสเซนซ์ของคลอโรฟิลล์จึงเป็นเครื่องมือสำคัญในงานวิจัยเกี่ยวกับพืช โดยมีการใช้งานอย่างหลากหลาย
# ชีวิตติ่งอปป้าของยากูซ่าหน้าโหด
เป็นซีรีส์เว็บมังงะของญี่ปุ่น เขียนและวาดภาพประกอบโดย เทกิ ยัตสึดะ ได้รับการตีพิมพ์บนแพลตฟอร์มดิจิทัล  ของอิจิจินชะ ตั้งแต่เดือนมิถุนายน พ.ศ. 2564 ถึงพฤษภาคม พ.ศ. 2565 โดยมีการรวบรวมบทต่าง ๆ ไว้เป็นทังโกบง จำนวน 2 เล่ม

การตีพิมพ์
เขียนและวาดภาพประกอบโดย เทกิ ยัตสึดะ ชีวิตติ่งอปป้าของยากูซ่าหน้าโหด ได้รับการตีพิมพ์บนแพลตฟอร์มดิจิทัล  ของอิจิจินชะ ตั้งแต่วันที่ 11 มิถุนายน พ.ศ. 2564 และจบลงในวันที่ 20 พฤษภาคม พ.ศ. 2565 บทพิเศษได้รับการตีพิมพ์ในวันที่ 25 กรกฎาคมในปีเดียวกัน อิจิจินชะได้รวบรวมบทต่าง ๆ ไว้ในรูปแบบทังโกบง สองเล่ม โดยวางจำหน่ายในวันที่ 25 พฤศจิกายน พ.ศ. 2564 และ 25 กรกฎาคม พ.ศ. 2565

มังงะมีลิขสิทธิ์ในประเทศไทยโดยสำนักพิมพ์ฟีนิกซ์

จำนวนเล่ม

การตอบรับ
ซีรีส์เรื่องนี้ได้รับการเสนอชื่อเข้าชิงรางวัล Eisner Awards ประจำปี พ.ศ. 2567 ในประเภทสิ่งพิมพ์ที่มีอารมณ์ขันยอดเยี่ยม
# อิเอเกราเม็ง
right|thumb|300x300px| ราเม็งร้านโยชิมุรายะใส่ผัก
อิเอเกราเม็ง  หรือ โยโกฮามะอิเอเกราเม็ง (横浜家系ラーメン) เป็นชื่อเรียกรวม ๆ ของราเม็งจำพวกหนึ่งที่มีต้นแบบมาจากร้านโยชิมุระยะ (吉村家, ก่อตั้งใน ปี 1974) ซึ่งเป็นร้านราเมงในเมืองโยโกฮามะ จังหวัดคานางาวะ มีลักษณะโดยรวมคือเป็นโชยุราเม็งใส่ซุปกระดูกหมูที่มีความเข้มข้น

 ภาพรวม 
ประกอบด้วยซุปที่ทำโดยดาชิจากกระดูกหมูหรือซุปไก่ ผสมน้ำจิ้มโชยุ ใช้เส้นบะหมี่ค่อนข้างหน้า ใส่น้ำมันไก่เติมผักปวยเล้ง หมูแดง สาหร่ายโนริ「家系ラーメン 豚骨醤油 海外に広がる」読売新聞 2014年4月6日 朝刊 神奈川版 27面 โดยทั่วไป สามารถปรับความแข็งของบะหมี่ ปริมาณน้ำมัน และความเข้มข้นของรสชาติได้ตามความต้องการ

เดิมทีร้านประเภทนี้พบได้ในร้านที่แยกสาขามาจากร้านโยชิมุระยะ แล้วจึงแพร่หลายออกไป และเนื่องจากชื่อร้านเหล่านี้มักลงท้ายด้วยอักษร 家 ซึ่งอาจอ่านว่า "ยะ" (や) หรือ "อิเอะ" (いえ) ในที่สุดจึงเกิดเป็นชื่อเรียกรวม ๆ ว่า 家系 โดย 家 ในที่นี้เลือกอ่านเป็น "อิเอะ" จึงเป็น "อิเอะเก" นอกจากนี้ยังมีร้านที่ไม่ได้เกี่ยวข้องกับร้านโยชิมุระยะ แต่ได้ได้พัฒนาร้านในแบบตนเองด้วย ตั้งแต่กลางทศวรรษ 2010 เป็นต้นมา มีจำนวนร้านค้าในเครือ เพิ่มขึ้นใน อุตสาหกรรมร้านอาหารหลัก ๆ ที่ให้บริการราเม็งประเภทเดียวกัน ซึ่งไม่เกี่ยวข้องกับโยชิมุรายะหรือร้านค้าในเครืออื่น ๆ โดยสิ้นเชิง

ณ เดือนกันยายน 2013 มีร้านอาหารประมาณ 1,000 แห่งที่ให้บริการอิเอเก โดยส่วนใหญ่อยู่ในญี่ปุ่นและยังพบได้ในประเทศอื่นในเอเชีย「家系ラーメン 豚骨醤油 海外に広がる」読売新聞 2014年4月6日 朝刊 神奈川版 27面 โดยในจำนวนนี้ประมาณ 150 ร้านตั้งอยู่ในเมืองโยโกฮามะ (อ้างอิงจากการสำรวจ แต่ร้านค้ามีการเปลี่ยนแปลงรวดเร็วจึงไม่อาจระบุตัวเลขแน่ชัด横浜の家系ラーメン全店制覇への道〜家系図を作ろう〜 其の壱 はまれぽ.com) อย่างไรก็ตาม ร้านเหล่านี้ส่วนใหญ่เป็นร้านแฟรนไชส์ที่ดำเนินการโดยบริษัทนายทุนใหญ่ และมีร้านค้าเพียงไม่กี่แห่งที่ดำเนินกิจการตามร้านในเครือโยชิมุระยะดั้งเดิม
# บรรษัทแพร่ภาพกระจายเสียงสวิส
บรรษัทแพร่ภาพกระจายเสียงสวิส (; ;) ย่อว่า เอสอาร์จี เอสเอสอาร์ (SRG SSR) เป็นองค์การกระจายเสียงสาธารณะที่ไม่แสวงหาผลกำไรของสวิตเซอร์แลนด์ ก่อตั้งเมื่อปี 1931 ปัจจุบันเป็นบริษัทผู้ถือหุ้นในช่องวิทยุและโทรทัศน์กว่า 24 แห่ง เอสอาร์จี เอสเอสอาร์มีสำนักงานใหญ่ในแบร์น"Contact ." Swiss Broadcasting Corporation; retrieved 9 December 2010. "SRG SSR General management Giacomettistrasse 1 3000 Berne 31." โดยองค์การได้รับเงินทุนส่วนใหญ่จากค่าธรรมเนียมใบอนุญาตวิทยุและโทรทัศน์ (79%) และสร้างรายได้ที่เหลือจากการโฆษณาและการสนับสนุน

โครงสร้างองค์กรของบรรษัทแพร่ภาพกระจายเสียงสวิสนั้นมีความซับซ้อนเป็นอย่างมาก ซึ่งมีผลมาจากการปกครองในรูปแบบประชาธิปไตยโดยตรงของประเทศและการที่มีภาษาราชการสี่ภาษา ได้แก่ เยอรมัน ฝรั่งเศส อิตาลี และรูมันช์ เอสอาร์จี เอสเอสอาร์ไม่ได้ถือใบอนุญาตออกอากาศโดยตรง แต่จะมีบริษัทระดับภูมิภาคที่ถือใบอนุญาตสี่แห่งแทน ได้แก่
 ภาษาเยอรมัน:  (เอ็สแอร์เอ็ฟ)
 ภาษาฝรั่งเศส:  (แอร์เตแอ็ส)
 ภาษาอิตาลี:  (แอร์เรเอซเซอี)
 ภาษารูมันช์:  (แอร์เตแอร์)

โดยทั้งสี่บริษัทจะร่วมดูแลการผลิตและการออกอากาศส่วนกลางร่วมกัน นอกจากนี้เอสอาร์จี เอสเอสอาร์ยังมีสวิสอินโฟ ฐานช่องทางข่าว 10 ภาษาเป็นหน่วยงานที่ห้าขององค์การอีกด้วย